Szitakötő 33. szám

Bene Zoltán: Marosvölgyi Bonifác és az otthont kereső macska

Olvasásóra 3. osztály

Készítette: Kovácsné Nagy Katalin

I. Beszélgetés: Kiket láttok szívesen vendégül? Milyen vendéglátók vagytok?

II. Nyissátok ki a Szitakötő magazin 33. számát a 20-21. oldalon! Figyeljétek meg a meséhez készített illusztrációt! Milyen hangulatot áraszt a bal oldali és a jobb oldali része? Mit ábrázol? Melyikben lennél szívesen?

III. Olvassátok el a mesét! Figyeljétek meg, milyen vendéglátó volt a főszereplő!

IV. Feladatlap megoldása: (lehet differenciálva)

**Feladatlap**

1. Válogassátok szét a következő tulajdonságokat! Írjátok őket a megfelelő szereplő neve alá!

bizalmatlan, kényelmes, kíváncsi, vendégszerető, kalandvágyó, nyughatatlan, jószívű, maradi

Marosvölgyi Bonifác a viharvert macska

2. Magyarázd meg a következő kifejezéseket!

hetedhét határon túl és innen:

említést érdemel:

viharvert macska:

alaposan szemügyre vette:

arra jutott:

meghányni-vetni a világ dolgait:

beadta a derekát:

sehol sem bukkant ilyenre:

hamarosan odébbáll:

mi űzi, mi hajtja:

nagy fába vágta a fejszéjét:

3. Magyarázd meg, mit jelent az otthon melege szó szerint és más jelentésében Marosvölgyi Bonifác számára!

4. Mi mindent tett meg Marosvölgyi Bonifác a vendége kényelme érdekében?

V. Nézzük meg újra a két illusztrációt! Most, hogy megismertük a két szereplőt, magyarázzuk meg, miért ezeket a színeket használta a készítője! Melyik cica életét, sorsát választanád?